wannaphong/clean_thaiwikipedia huggingface dataset:
# แคว้นอากีแตน
อากีแตน  เป็นอดีตแคว้นในประเทศฝรั่งเศส (ปัจจุบันเป็นส่วนหนึ่งของแคว้นนูแวลากีแตน) ตั้งอยู่บริเวณทิศตะวันตกเฉียงใต้ของประเทศฝรั่งเศส ติดกับมหาสมุทรแอตแลนติกและเทือกเขาพิเรนีส ติดกับพรมแดนประเทศสเปน

 ภูมิศาสตร์ 
แคว้นอากีแตนมีเนื้อที่ 41,308 ตารางกิโลเมตร คิดเป็นร้อยละ 7.6 ของพื้นที่ประเทศฝรั่งเศสทั้งหมด มีพรมแดนทางทิศใต้ติดต่อกับประเทศสเปน ทิศตะวันออกติดกับแคว้นมีดี-ปีเรเน ทิศเหนือติดกับแคว้นปัวตู-ชาร็องต์และลีมูแซ็ง ส่วนทางทิศตะวันตกติดกับมหาสมุทรแอตแลนติก

เมืองขนาดใหญ่ในแคว้นอากีแตนได้แก่ บอร์โด, โป, บายอน, มง-เดอ-มาร์ซ็อง, บียาริตส์, แบร์เกอรัก และเปรีเกอ

มีเมืองหลักชื่อบอร์โด มีสินค้าที่มีชื่อเสียง คือ ไวน์แดงและแฮม (จากเมืองบายอน)
# สวนอูเอโนะ
thumb|รูปปั้นไซโง ทากาโมริ

สวนอูเอโนะ  สวนอุเอโนะ (上野公園, Ueno Kōen) เป็นสวนสาธารณะขนาดใหญ่ตั้งอยู่ในอูเอโนะ เขตไทโต โตเกียว ประเทศญี่ปุ่น สวนแห่งนี้ก่อตั้งขึ้นในปี 1873 บนพื้นที่ที่เคยเป็นของวัดคันเอจิ (Kan'ei-ji) ในฐานะหนึ่งในสวนสาธารณะแรก ๆ ของญี่ปุ่น สวนอุเอโนะถูกจัดตั้งขึ้นตามแบบอย่างของโลกตะวันตก ซึ่งเป็นส่วนหนึ่งของการยืมและปรับใช้แนวปฏิบัติสากลในยุคเมจิตอนต้น

สวนอูเอโนะได้รับการอนุญาตให้สร้างบนที่ดินจักรพรรดิ โดยจักรพรรดิไทโช ในปี ค.ศ. 1924 มีชื่ออย่างเป็นทางการว่า อูเอโนอนชิโกเอ็ง (上野恩賜公園) แปลว่า "สวนอูเอโนะ ของขวัญจักรพรรดิ" รูปปั้นที่มีชื่อเสียงเป็นรูป ไซโง ทากาโมริ กำลังพาสุนัขของเขาเดินเล่นในสวนนี้

สวนแห่งนี้เป็นที่ตั้งของพิพิธภัณฑ์สำคัญหลายแห่ง และยังมีชื่อเสียงในฤดูใบไม้ผลิจากเทศกาลชมซากุระ (ฮานามิ) ในช่วงไม่กี่ปีมานี้ สวนอุเอโนะและสถานที่ท่องเที่ยวภายในสวนได้ดึงดูดนักท่องเที่ยวมากกว่าสิบล้านคนต่อปี ทำให้เป็นสวนสาธารณะในเมืองที่ได้รับความนิยมสูงสุดของญี่ปุ่น

นักท่องเที่ยวทั้งชาวต่างชาติและชาวญี่ปุ่น มักจะมาเยี่ยมชมพิพิธภัณฑ์ (พิพิธภัณฑสถานแห่งชาติโตเกียว พิพิธภัณฑ์วิทยาศาสตร์แห่งชาติ และ พิพิธภัณฑ์ศิลปะตะวันตกแห่งชาติ) หอคอนเสิร์ต สระชิโนบาซุ และสวนสัตว์อูเอโนะ

thumb|หัวรถจักรไอน้ำ ตั้งอยู่หน้าพิพิธภัณฑ์วิทยาศาสตร์แห่งชาติ
สวนอูเอโนะและพื้นที่รอบข้างเป็นที่รู้จักและปรากฏอยู่ในนิยายญี่ปุ่นหลายเรื่อง และมีคนไร้บ้านเข้ามาอาศัยอยู่

thumb|ผลงานชื่อ "ประตูนรก" ที่พิพิธภัณฑ์ศิลปะตะวันตกแห่งชาติ
# ฮายาโตะ อาซาอิ
ฮายาโตะ อาซาอิ  เป็นนักมวยสากลชาวญี่ปุ่น เกิดเมื่อ 4 พฤศจิกายน พ.ศ. 2520 ที่นาโงยะ จังหวัดไอจิ ญี่ปุ่น สถิติการชก  24 ครั้ง ชนะ 17 (น็อค 13) เสมอ 3 แพ้ 4

 เกียรติประวัติ 

 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นฟลายเวท WBC เมื่อ 15 กรกฎาคม 2544 แพ้น็อค พงษ์ศักดิ์เล็ก ศิษย์คนองศักดิ์ ยก 5 ที่นาโงยะ
 ชิงแชมป์ OPBF รุ่นจูเนียร์แบนตัมเวทเมื่อ 14 เมษายน 2545 แพ้คะแนน เอจิ โคจิมะ ที่นาโงยะ
# เหตุเครื่องบินฝึกของกองทัพอากาศไทยตกที่จังหวัดสุพรรณบุรี พ.ศ. 2549
เครื่องบินฝึกแบบที่ 16 (บฝ.๑๖) CT/4E ของโรงเรียนการบินกำแพงแสน กองบัญชาการยุทธทางอากาศ กองทัพอากาศไทย เกิดอุบัติเหตุชนอาคารพาณิชย์ ที่ตำบลโคกคราม ริมถนนสายสุพรรณบุรี-บางบัวทอง อำเภอบางปลาม้า จังหวัดสุพรรณบุรี นร.ฝึกบินลูกอดีตรองผู้ว่าฯ ขับเครื่องโหม่งตึกดับคาที่  สำเนาจาก คมชัดลึก มีผู้เสียชีวิต 1 คน คือ เรืออากาศเอกนาวิน ปิ่นประเสริฐ นักเรียนฝึกหัดบิน ที่กำลังเตรียมเป็นครูฝึกบิน เมื่อวันที่  18 มกราคม พ.ศ. 2549 เวลา 10.00 น. ข่าวจาก ไทยโพสต์ 19 ม.ค. 49เมียนักบินพลีชีพภูมิใจ สามีจากไปเยี่ยงวีรบุรุษ 

อุบัติเหตุครั้งนี้เป็นข่าวใหญ่ เนื่องจากนายกรัฐมนตรีในขณะนั้น คือ พันตำรวจโท ทักษิณ ชินวัตร พร้อมด้วยคณะรัฐมนตรี กำลังจัดเรียลลิตี้โชว์เพื่อแก้ปัญหาความยากจนอยู่ที่ตำบลหนองบัว อำเภออาจสามารถ จังหวัดร้อยเอ็ด โดยมีการถ่ายทอดสดทางเคเบิลทีวียูบีซี ในระหว่างการรับประทานอาหารกลางวัน พรหมินทร์ เลิศสุริย์เดช เลขาธิการนายกรัฐมนตรี เข้ามารายงานเหตุการณ์ดังกล่าว สุดารัตน์ เกยุราพันธุ์ รัฐมนตรีว่าการกระทรวงเกษตรและสหกรณ์ ได้ถามขึ้นว่า  "ทำไมถึงซ้ำตรงนั้นบ่อย" เนื่องจากเกิดอุบัติเหตุเครื่องบินตกที่อำเภอบางปลาม้า จังหวัดสุพรรณบุรีอยู่บ่อยครั้ง ด้านพันตำรวจโท ทักษิณ ชินวัตร ตอบว่า "มัวแต่มองป้ายบรรหาร-แจ่มใส เต็มไปหมด" และสุดารัตน์กล่าวเสริมว่า "มัวแต่ดูหอ หลงหอ" (หมายถึง หอบรรหาร-แจ่มใส ภายในสวนเฉลิมภัทรราชินี อำเภอเมืองสุพรรณบุรี จังหวัดสุพรรณบุรี) จากนั้นทุกคนบนโต๊ะอาหารได้พากันหัวเราะชอบใจ

ภาพข่าวเหตุการณ์นี้ได้ถูกนำมาออกอากาศซ้ำในรายการคุยคุ้ยข่าวและเรื่องเล่าเช้านี้ โดย สรยุทธ สุทัศนะจินดา และถูกวิพากษ์โดย ณัฐวุฒิ ประเสริฐสุวรรณ สมาชิกสภาผู้แทนราษฎรจังหวัดสุพรรณบุรี จากพรรคชาติไทย กรรมาธิการการทหาร สภาผู้แทนราษฎร ซึ่งบังเอิญอยู่ใกล้ชิดกับเหตุการณ์เครื่อง ทอ.ตกนักบินดับ 1 “ทักษิณ” รู้ข่าวหัวเราะร่วน มัวแต่ดูป้าย “บรรหาร” สำเนาจาก ผู้จัดการ และเป็นที่วิพากษ์วิจารณ์ถึงความเหมาะสมที่บุคคลระดับผู้นำรัฐบาล นำเรื่องความสูญเสียชีวิตนักบิน มาเป็นเรื่องตลกสองแง่สองง่ามในที่สาธารณะ

แต่เรื่องนี้ได้สร้างความไม่พอใจอย่างมากแก่ พ.ต.ท.ทักษิณ ชินวัตร อย่างมาก และได้เรียกฉายานายสรยุทธ์ว่าเป็น "บ่าง"

ภายหลังเหตุการณ์พูดโดยไม่ระวังนี้ นางสุดารัตน์ เกยุราพันธุ์ จึงได้ฉายาจากสื่อมวลชนว่า "หน่อยหลงหอ" Big Brother เรียลลิตี้โชว์ ‘เหยียดเชื้อชาติ’
# ชาวมัวร์
thumb|ชาวคริสต์และชาวมัวร์เล่นหมากรุก จาก ลิโบรเดโลสฆูเอโกส โดยพระเจ้าอัลฟอนโซที่ 10 แห่งกัสติยา ประมาณ ค.ศ. 1285

ศัพท์ มัวร์  เป็นชื่อที่ชาวคริสต์ในยุโรปใช้เรียกมุสลิมในอัลมัฆริบ, คาบสมุทรไอบีเรีย, ซิซิลี และมอลตาในสมัยกลาง เดิมทีชาวมัวร์คือชาวเบอร์เบอร์พื้นเพดั้งเดิมจากอัลมัฆริบ ต่อมาจึงมีการนำชื่อนี้ไปใช้เรียกชาวอาหรับและชาวไอบีเรียที่แผลงเป็นอาหรับด้วยThe Arabs called the latter Muwalladun or Muladi. Menocal (2002). Ornament of the World, p. 16; Richard A Fletcher, Moorish Spain (University of California Press, 2006), pp.1,19.

มัวร์ไม่ได้เป็นชื่อเรียกชาติพันธุ์ (ethnonym) จำเพาะของกลุ่มชนใดกลุ่มชนหนึ่งRoss Brann, "The Moors?", Andalusia, New York University. Quote: "Andalusi Arabic sources, as opposed to later Mudéjar and Morisco sources in Aljamiado and medieval Spanish texts, neither refer to individuals as Moors nor recognize any such group, community or culture." สารานุกรมบริแทนนิกา ฉบับ ค.ศ. 1911 ตั้งข้อสังเกตว่าศัพท์นี้ "ไม่มีความหมายทางชาติพันธุ์วิทยาอย่างแท้จริง" ชาวยุโรปในสมัยกลางและสมัยใหม่ตอนต้นนำชื่อนี้ไปใช้เรียกกลุ่มชาติพันธุ์ต่าง ๆ อย่างหลากหลาย ไม่ว่าจะเป็นชาวอาหรับ ชาวเบอร์เบอร์แอฟริกาเหนือ หรือมุสลิมชาวยุโรป

ในยุโรปยังมีการใช้ศัพท์นี้ด้วยนัยความหมายที่กว้างขึ้นในเชิงดูหมิ่น โดยใช้เรียกมุสลิมทั่วไปMenocal, María Rosa (2002). Ornament of the World: How Muslims, Jews and Christians Created a Culture of Tolerance in Medieval Spain. Little, Brown, & Co. , p. 241 โดยเฉพาะผู้มีเชื้อสายอาหรับหรือเบอร์เบอร์ ไม่ว่าจะอาศัยอยู่ในสเปนหรือแอฟริกาเหนือก็ตาม ในสมัยอาณานิคม โปรตุเกสนำชื่อเรียก "ชาวมัวร์ศรีลังกา" และ "ชาวมัวร์อินเดีย" มาใช้ในเอเชียใต้ และมุสลิมชาวเบงกอลก็ถูกเรียกว่าเป็นชาวมัวร์ด้วยPieris, P.E. Ceylon and the Hollanders 1658-1796. American Ceylon Mission Press, Tellippalai Ceylon 1918 ในประเทศฟิลิปปินส์ ชุมชนมุสลิมซึ่งมีอยู่ก่อนการมาถึงของสเปน ทุกวันนี้เรียกตัวเองว่า "ชาวโมโร" ซึ่งเป็นชื่อที่นักล่าอาณานิคมชาวสเปนนำมาเรียกเนื่องจากความเชื่อทางศาสนาของชุมชนนี้

ใน ค.ศ. 711 กองทัพชาวมัวร์จากแอฟริกาเหนือเริ่มการพิชิตฮิสปาเนียของอุมัยยะฮ์ คาบสมุทรไอบีเรียจึงมีชื่อเรียกในภาษาอาหรับคลาสสิกว่าอัลอันดะลุส ซึ่งในช่วงที่รุ่งเรืองที่สุดกินพื้นที่ส่วนใหญ่ของเซปทิเมเนียและสเปนกับโปรตุเกสในปัจจุบัน

ใน ค.ศ. 827 ชาวมัวร์เข้าครอบครองมาซาราที่ซิซิลี แล้วพัฒนาเป็นท่าเรือ พวกเขายังพยายามรวบรวมส่วนอื่นของเกาะ ความแตกต่างทางศาสนาและวัฒนธรรมนำไปสู่ความขัดแย้งกับอาณาจักรคริสเตียนในยุโรปนานหลายศตวรรษซึ่งมีชื่อเรียกว่าเรกองกิสตา ใน ค.ศ. 1224 มุสลิมถูกเนรเทศออกจากซิซิลีไปยังนิคมที่ลูเชรา (Lucera) ซึ่งถูกชาวคริสต์ในยุโรปทำลายใน ค.ศ. 1300

การยึดกรานาดาใน ค.ศ. 1492 ถือเป็นจุดสิ้นสุดการปกครองของมุสลิมในสเปน แต่ก็มีชนกลุ่มน้อยมุสลิมอาศัยอยู่จนกระทั่งถูกขับไล่ออกไปใน ค.ศ. 1609
# รอลลี่ ลูนาส
รอลลี่ ลูนาส หรือ รอลลี่ มัตสุชิตะ นักมวยสากลชาวฟิลิปปินส์ เกิดเมื่อ 15 ตุลาคม พ.ศ. 2526 ที่ ตาบาโก ซิตี ประเทศฟิลิปปินส์ สถิติการชก 35 ครั้ง ชนะ 26 (น็อค 14) เสมอ 1 แพ้ 8 

 ประวัติ 

ลูนาสเป็นนักมวยชาวฟิลิปปินส์ที่โปรโมเตอร์ชาวญี่ปุ่นนำไปสร้างสรรค์ เขาเริ่มชกมวยอาชีพตั้งแต่ พ.ศ. 2543 ได้ครองแชมป์รุ่นฟลายเวทของฟิลิปปินส์เมื่อ พ.ศ. 2545 และได้ครองแชมป์ PABA รุ่นเดียวกันในปีต่อมา ก่อนจะสละตำแหน่งไปในที่สุดเพราะปัญหาน้ำหนักตัว

หลังจากไปชิงแชมป์เงาที่แอฟริกาใต้ไม่สำเร็จ ลูนาสจึงเดินทางไปชกมวยสากลที่ประเทศญี่ปุ่น และได้ครองแชมป์ OPBF รุ่นแบนตัมเวท ชนะคะแนนโดยเทคนิค มัลคอร์ม ทูนาเกา อดีตแชมป์โลกชาวฟิลิปปินส์ที่ไปหากินที่ญี่ปุ่นเช่นกัน เนื่องจากทั้งคู่หัวชนกันแตกจนต้องยุติการชกในยกที่ 7 ป้องกันตำแหน่งได้ 4 ครั้งก่อนจะขึ้นชิงแชมป์โลกรุ่นแบนตัมเวท WBA แต่ไม่สำเร็จ

หลังจากนั้น ลูนาสขยับขึ้นมาชิงแชมป์ OPBF รุ่นซูเปอร์แบนตัมเวท ชนะ เวทย์ ศักดิ์เมืองแกลง คว้าแชมป์มาครองสำเร็จ แต่พอป้องกันตำแหน่งครั้งแรกก็เสียแชมป์ให้นักมวยสากลชาวญี่ปุ่นไป
 เกียรติประวัติ 

 แชมป์ฟิลิปปินส์รุ่นฟลายเวท (2545)
 แชมป์ PABA รุ่นฟลายเวท
 ชิง 29 พฤษภาคม 2546 ชนะคะแนน ขุนศึก ลูกพระบาท ที่ สมุทรสาคร
 ป้องกันแชมป์ครั้งที่ 1, 8 สิงหาคม 2546 ชนะคะแนน ดีเด่น เก่งการุณ ที่ ฟิลิปปินส์
 ป้องกันแชมป์ครั้งที่ 2, 19 ธันวาคม 2546 ชนะน็อค พิเศษ ว.สุรพล ยก 6 ที่ ฟิลิปปินส์
 สละแชมป์
 แชมป์ OPBF รุ่นแบนตัมเวท
 ชิง 13 มกราคม 2550 ชนะคะแนน มัลคอร์ม ทูนาเกา ที่ โตเกียว
 ป้องกันแชมป์ครั้งที่ 1, 1 เมษายน 2550 ชนะน็อค สมิงหนุ่ม ว.วิวัฒนานนท์ ยก 11 ที่ ญี่ปุ่น
 ป้องกันแชมป์ครั้งที่ 2, 12 สิงหาคม 2550 ชนะน็อค มาซายูกิ มิตานิ ยก 12 ที่ ญี่ปุ่น
 ป้องกันแชมป์ครั้งที่ 3, 27 มกราคม 2551 ชนะน็อค อัลโด ฮุมเมอร์ ยก 1 ที่ ญี่ปุ่น
 ป้องกันแชมป์ครั้งที่ 4 2 สิงหาคม 2551 ชนะคะแนน ก้าวหน้า คล่องผจญ ที่ ญี่ปุ่น
 สละแชมป์
 แชมป์ OPBF รุ่นซูเปอร์แบนตัมเวท
 ชิง 11 มกราคม 2552 ชนะคะแนน เวทย์ ศักดิ์เมืองแกลง ที่ ญี่ปุ่น
 เสียแชมป์ 21 มิถุนายน 2552 แพ้น็อค ฮิโรมาซา โอฮาชิ ยก 7 ที่ ญี่ปุ่น
 เคยชิงแชมป์ต่อไปนี้แต่ไม่สำเร็จ
 ชิงแชมป์ OPBF รุ่นฟลายเวท เมื่อ 16 กุมภาพันธ์ 2546 แพ้น็อค โนริยูกิ โคมัตสึ ยก 2 ที่ โอซาก้า
 ชิงแชมป์ ABCO รุ่นแบนตัมเวทเมื่อ 31 พฤษภาคม 2547 แพ้คะแนน แสงหิรัญ ลูกบ้านใหญ่ ที่ กทม.
 ชิงแชมป์เงารุ่นซูเปอร์แบนตัมเวท WBC เมื่อ 25 กุมภาพันธ์ 2548 แพ้คะแนน มาซิบูเลเล มาเกปูลา ที่ แอฟริกาใต้
 ชิงแชมป์โลกรุ่นแบนตัมเวท WBA เมื่อ 30 ตุลาคม 2551 แพ้คะแนน อันเซลโม โมเรโน ที่ ปานามา
# ไดซูเกะ ไนโต
ไดซูเกะ ไนโต หรือ ไนโต ไดซูเกะ  นักมวยสากลชาวญี่ปุ่น เกิดเมื่อวันที่ 30 สิงหาคม พ.ศ. 2517 ที่ฮกไกโด ประเทศญี่ปุ่น สถิติการชกทั้งหมด 41 ครั้ง ชนะ 35 (น็อก 22) เสมอ 3 แพ้ 3  

ไดซูเกะ ไนโต เคยครองแชมป์ในรุ่นฟลายเวทของประเทศญี่ปุ่น และของสหพันธ์มวยภาคตะวันออกไกลและแปซิฟิก (OPBF) มาก่อน ก่อนที่จะขึ้นชิงแชมป์โลกในรุ่นเดียวของสภามวยโลก (WBC) กับพงษ์ศักดิ์เล็ก ศิษย์คนองศักดิ์ เจ้าของตำแหน่งชาวไทย และเป็นฝ่ายแพ้ไปถึง 2 ครั้ง ก่อนที่ครั้งที่ 3 จะสามารถเอาชนะพงษ์ศักดิ์เล็กไปได้อย่างไม่มีใครคาดคิด และทำให้การตั้งเป้าหมายว่าจะป้องกันตำแหน่งแชมป์โลกให้ได้ถึง 19 ครั้ง เทียบเท่าเขาทราย แกแล็คซี่ ของพงษ์ศักดิ์เล็กต้องดับวูบไป และเมื่อมีการแก้มืออีกครั้งทั้งคู่ก็เป็นฝ่ายเสมอกันไป

thumb|left|ไดซูเกะ ไนโต (ชุดดำ) จับมือกับพงษ์ศักดิ์เล็ก ศิษย์คนองศักดิ์
ไดซูเกะ ชกเป็นครั้งสุดท้ายเมื่อวันที่ 7 ธันวาคม พ.ศ. 2554 ณ ศูนย์กีฬาในร่มจังหวัดโอซากะ ที่ โอซากะ ร่วมรายการเดียวกันกับพี่น้องตระกูลคาเมดะ คือ โคกิ และไดกิ ขึ้นชก หลังการชกครั้งนี้แล้ว ไดซูเกะก็ได้ประกาศแขวนนวมอย่างเป็นทางการ

นอกจากนี้แล้ว ไดซูเกะ ไนโต ยังได้ร่วมแสดงในซีรีส์แนวโทกูซัตสึ ในเรื่อง TOMICA ฮีโร่ เรสคิวฟอร์ซ (トミカヒーロー　レスキューフォース) อีกด้วย 

 เกียรติประวัติ 

 แชมป์ญี่ปุ่นรุ่นฟลายเวท (2547 – 2549)
 แชมป์ OPBF รุ่นฟลายเวท 
 ชิง 27 มิถุนายน 2549 ชนะน็อค โนริยูกิ โคมัตสึ ยก 6 ที่ โตเกียว 
 ป้องกันแชมป์ครั้งที่ 1, 10 ธันวาคม 2549 ชนะคะแนน ฮิโรชิ โยชิยามะ ที่ โอซากา
 แชมป์โลก WBC รุ่นฟลายเวท (2550-2552)
 ชิง 18 กรกฎาคม 2550 ชนะคะแนน พงษ์ศักดิ์เล็ก ศิษย์คนองศักดิ์ ที่ โตเกียว
 ป้องกันแชมป์ครั้งที่ 1, 11 ตุลาคม 2550 ชนะคะแนน ไดกิ คาเมดะ ที่ โตเกียว
 ป้องกันแชมป์ครั้งที่ 2, 8 มีนาคม 2551 เสมอ 12 ยก พงษ์ศักดิ์เล็ก ศิษย์คนองศักดิ์ ที่ โตเกียว
 ป้องกันแชมป์ครั้งที่ 3, 30 กรกฎาคม 2551 ชนะน็อกยก 2 โทโมโนบุ ชิมิซุ ที่ โตเกียว
 ป้องกันแชมป์ครั้งที่ 4, 23 ธันวาคม 2551 ชนะทีเคโอยก 11 ชิงโงะ ยามางูจิ ที่ โตเกียว
 ป้องกันแชมป์ครั้งที่ 5, 26 พฤษภาคม 2552 ชนะคะแนน สฺยง เฉาจง ที่ โตเกียว
 เสียแชมป์, 29 พฤศจิกายน 2552 แพ้คะแนน โคกิ คาเมดะ ที่ ไซตามะซูเปอร์อารีนา ไซตามะ
 เคยชิงแชมป์ต่อไปนี้แต่ไม่สำเร็จ
 ชิงแชมป์โลก WBC รุ่นฟลายเวท เมื่อ 19 เมษายน 2545 แพ้น็อค พงษ์ศักดิ์เล็ก ศิษย์คนองศักดิ์ ยก 1 ที่ ขอนแก่น
 ชิงแชมป์โลก WBC รุ่นฟลายเวท เมื่อ 10 ตุลาคม 2548 แพ้คะแนน พงษ์ศักดิ์เล็ก ศิษย์คนองศักดิ์ ที่ โตเกียว
# อาชีวัฏฐมกศีล
อาชีวัฏฐมกศีล แปลว่า ศีลมีอาชีวะเป็นอันดับที่ 8 ในคัมภีร์วิสุทธิมรรคเรียกไว้อีกชื่อหนึ่งว่า อาทิพรหมจริยกะศีลโดยอธิบายว่าเพราะเป็นเบื้องต้นของมรรคพรหมจรรย์ซึ่งผู้ปฏิบัติพึงรักษาให้บริสุทธิ์ในเบื้องต้น สมด้วยพุทธดำรัสว่า "ปุพฺเพ ว  โข ปนสฺส  กายกมฺมํ  วจีกมฺมํ  อาชีโว  สุปริสุทฺโธ  โหติ"  แปลว่า  ด้วยว่า กายกรรม (3) วจีกรรม (4) อาชีวะ (1) ของเขาผู้นั้น บริสุทธิด้วยดี  ตั้งแต่เริ่มต้นเลยทีเดียว  

อาชีวัฏฐมกศีลนิยมแพร่หลายในประเทศพม่า ในประเทศไทยไม่สู้นิยม  

อาชีวัฏฐมกศีล คือศีลมีอาชีพเป็นที่ 8  คือ
 เว้นจากการฆ่าสัตว์
 เว้นจากการลักทรัพย์
 เว้นจากการประพฤติผิดในกาม
 เว้นจากการพูดเท็จ
 เว้นจากการพูดคำหยาบ
 เว้นจากการพูดส่อเสียด
 เว้นจากการพูดเพ้อเจ้อ
 เว้นจากอาชีพที่ผิด

ถ้าศีล 5 ผู้ที่ถือบริบูรณ์อย่างน้อยย่อมเกิดมาเป็นมนุษย์อีก ศีลอาชีวัฏฐมกะศีล ผู้ถือบริบูรณ์อย่างน้อยย่อมเกิดมามีเพศเป็นบุรุษ  เป็นศีลขั้นต่ำของพระสกทาคามี

 คำขอสรณะและอาชีวัฏฐมกะศีล 
 อะหัง ภันเต ติสะระเณนะ สะหะ อาชีวัฎฐะมะกะสีลานิ ยาจามิ อะนุคคะหัง กัตตะวา  สีลัง เทถะ เม ภันเต
 ทุติยัมปิ อะหัง ภันเต ติสะระเณนะ สะหะ อาชีวัฎฐะมะกะสีลานิ ยาจามิ อะนุคคะหัง กัตตะวา  สีลัง เทถะ เม ภันเต
 ตะติยัมปิ อะหัง ภันเต ติสะระเณนะ สะหะ อาชีวัฎฐะมะกะสีลานิ ยาจามิ อะนุคคะหัง กัตตะวา  สีลัง เทถะ เม ภันเต
 นะโม ตัสสะ ภะคะวะโต อะระหะโต สัมมาสัมพุทธัสสะ
 นะโม ตัสสะ ภะคะวะโต อะระหะโต สัมมาสัมพุทธัสสะ
 นะโม ตัสสะ ภะคะวะโต อะระหะโต สัมมาสัมพุทธัสสะ 
 พุทธัง สะระณัง คัจฉามิ 
 ธัมมัง สะระณัง คัจฉามิ 
 สังฆัง สะระณัง คัจฉามิ 
 ทุติยัมปิ พุทธัง สะระณัง คัจฉามิ
 ทุติยัมปิ  ธัมมัง สะระณัง คัจฉามิ
 ทุติยัมปิ  สังฆัง สะระณัง คัจฉามิ
 ตะติยัมปิ พุทธัง สะระณัง คัจฉามิ
 ตะติยัมปิ ธัมมัง สะระณัง คัจฉามิ
 ตะติยัมปิ สังฆัง สะระณัง คัจฉามิ
 (ติสะระณะคะมะนัง ปะริปุณณัง) อามะ ภันเต
 ปาณาติปาตา เวระมะณี 
 อะทินนาทานา เวระมะณี
 กาเมสุ มิจฉาจารา เวระมะณี  
 มุสาวาทา เวระมะณี 
 ปิสุณาวาทา เวระมะณี
 ผรุสวาทา เวระมะณี
 สัมผัปปะลาปาวาทา เวระมะณี
 มิจฉาชีวา เวระมะณี 
 ติสะระเณนะ สะหะ อาชีวัฎฐะมะกะสีลัง กัตตะวา อัปปะมาเทนะ สัมปาเทถะ
 สีเลนะ สุคะติง ยันติ สีเลนะ โภคะสัมปะทา สีเลนะ นิพพุติง ยันติ ตัสสะหมา สีลัง วิโสธะเย
# วานรวิทยา
วานรวิทยา หรือ ไพรเมตวิทยา  คือวิชาว่าด้วยการศึกษาสัตว์เลี้ยงลูกด้วยนมชั้นสูงสุด (primates) ได้แก่ลิงและคน นับเป็นสาขาวิชาที่หลากหลายในหมวดวิชาชีววิทยา มานุษยวิทยา จิตวิทยาและอื่น ๆ มานุษยวิทยากายภาพเป็นสาขาหนึ่งของวานรวิทยาคือวานรวิทยาว่าด้วยสกุล Homo โดยเฉพาะ Homo sapiens วิชานี้ครอบคลุมไปถึงการศึกษา Hominidae หรือสิ่งมีชีวิตที่คล้ายคนซึ่งรวมถึงบรรพบุรุษของมนุษย์และลิงใหญ่อื่น ๆ 

วานรวิทยาสมัยใหม่นับเป็นวิทยาศาสตร์ที่มีความหลากหลายมากที่สุดสาขาหนึ่ง โดยมีขอบข่ายนับตั้งแต่การศึกษาทางสรีรของบรรพบุรุษวานรและและการศึกษาวานรในที่อยู่อาศัยตามธรรมชาติของมัน ไปจนถึงการทดลองด้านจิตวิทยาของสัตว์และภาษาวานร วิชานี้ได้เปิดให้เห็นแสงสว่างเป็นอย่างมากในพฤติกรรมพื้นฐานรวมทั้งพฤติกรรมโบราณของบรรพบุรุษเหล่านี้

 สาขาวิชา 
วิชาวานรวิทยาในฐานะวิทยาศาสตร์มีความแตกต่างในเชิงขอบเขตวิชามากซึ่งเกิดจากการแตกสาขาตามพื้นฐานของผู้วางรากฐานในวิชานี้ ความจริงแล้วการศึกษาในวิชานี้เองดูเหมือนจะเปลี่ยนไปตามภูมิภาคที่ต่างกันไปของโลก มีการใช้แนวการมุ่งสู่แนววิชา ทฤษฎี วิธีการแตกต่างกันไปในงานวิจัยวานรและความสัมพันธ์ของมันและการเชื่อมโยงกับมนุษย์ (ซึ่งก็เป็นวานรด้วย)

มี 2 สาขาวิชาย่อยในวิชาวานรวิทยาได้แก่ วานรวิทยาตะวันตก และ วานรวิทยาญี่ปุ่น การแตกสาขาทั้งนี้เนื่องมากจากความแตกต่างกันของวัฒนธรรมที่ที่มีลักษณะเฉพาะและปรัชญาที่ต่างกันซึ่งเป็นมาตั้งแต่เริ่มแรกซึ่งความจิงมีหลักการเหมือนกันเป็นส่วนใหญ่ซึ่งต่างก็เน้นการวิจัยวานรและกรรมวิธีเพื่อให้ได้มาซึ่งข้อมูลที่แตกต่างกันอย่างกว้างขวาง

 ประวัติ 
วานรวิทยาตะวันตกมีพื้นฐานแตกมาจากงานวิจัยในยุคอาณานิคมที่ต่อเนื่องมาถึงพฤติกรรมวานร โดยเฉพาะนักวิทยาศาสตร์ฝรั่งเศสในสมัยอาณานิคม การศึกษาวานรวิทยาแรก ๆ เน้นงานวิจัยด้านการแพทย์ แต่ก็มีนักวิทยาศาสตร์บางคนที่ทำการทดลองเชิง "อารยธรรม" กับชิมแปนซีเพื่อศึกษาขีดความสามารถและขีดจำกัดทางปัญญาของสมองของมัน

 ทฤษฎี 

 กรรมวิธี 

 รายชื่อนักวานรวิทยาตะวันตกที่มีชื่อเสียง 
 เจน กูดดอลล์
 ไดแอน ฟอสซีย์
 บีรูเต กัลดีกัส

 วานรวิทยาในประเทศญี่ปุ่น
# นายกรัฐมนตรีญี่ปุ่น
นายกรัฐมนตรีญี่ปุ่น  ภาษาญี่ปุ่นเรียก ไนกากุโซริไดจิง (Naikaku-sōri-daijin) หรือ ชูโช (Shushō) เป็นหัวหน้ารัฐบาลญี่ปุ่นและผู้บัญชาการสูงสุดของกองกำลังป้องกันตนเองญี่ปุ่น จักรพรรดิทรงแต่งตั้งนายกรัฐมนตรีตามที่สภานิติบัญญัติแห่งชาติถวายชื่อ นายกรัฐมนตรีต้องได้รับความไว้วางใจจากสภาผู้แทนราษฎรให้ดำรงตำแหน่ง นายกรัฐมนตรีเป็นหัวหน้าคณะรัฐมนตรี และรัฐมนตรีคนอื่น ๆ จะดำรงตำแหน่งตามอัธยาศัยของนายกรัฐมนตรี

นายกรัฐมนตรีคนปัจจุบัน คือ ชิเงรุ อิชิบะ ดำรงตำแหน่งตั้งแต่ 1 ตุลาคม พ.ศ. 2567

 ประวัติ 

ก่อนใช้รัฐธรรมนูญเมจิ ญี่ปุ่นไม่มีรัฐธรรมนูญเป็นลายลักษณ์อักษร มีแต่ระบบกฎหมายริตสึเรียวที่ได้อิทธิพลจากจีนและตราขึ้นในช่วงปลายยุคอาซูกะต่อต้นยุคนาระ ที่กำหนดให้มีระบบข้าราชการประจำอันซับซ้อนซึ่งปฏิบัติหน้าที่ภายใต้การบังคับบัญชาของจักรพรรดิตามระบบคุณธรรม แต่ในทางปฏิบัติแล้ว อำนาจที่แท้จริงไม่ได้อยู่ที่จักรพรรดิ แต่อยู่ที่อื่น เช่น ในเงื้อมมือของตระกูลฟูจิวาระที่เข้ามาสมรสกับราชวงศ์ในยุคเฮอัง หรืออยู่ในเงื้อมมือของโชกุน เป็นเช่นนี้เรื่อยมาจนกระทั่งมีการปฏิรูปเมจิ กฎหมายแบบริตสึเรียวฉบับสุดท้าย คือ ประมวลกฎหมายโยโร ตราขึ้นใน ค.ศ. 752 ซึ่งเมื่อมีการปฏิรูปเมจิก็ยังใช้บังคับอยู่

ภายใต้ระบบกฎหมายข้างต้น ไดโจไดจิง (อัครมหาเสนาบดี) เป็นหัวหน้าของคณะเสนาบดีที่เรียก "ไดโจกัง" อันเป็นหน่วยงานสูงสุดในระบบราชการตั้งแต่ยุคเฮอังเรื่อยมา ตำแหน่งนี้ยุบเลิกไปช่วงหนึ่ง แล้วรื้อฟื้นขึ้นใหม่เพื่อมอบให้แก่ซันโจ ซาเนโตมิ ใน ค.ศ. 1871 จนกระทั่ง ค.ศ. 1885 ก็ยุบเลิกตำแหน่งนี้ไปใช้ตำแหน่งนายกรัฐมนตรี โดยแต่งตั้งอิโต ฮิโรบูมิ เป็นบุคคลแรกLegal framework for Prime Minister and Cabinet in the Empire: Dajōkan proclamation No. 69 of December 22, 1885 (内閣職権, naikaku shokken), later replaced by Imperial edict No. 135 of 1889 (内閣官制, naikaku kansei)  in effect until 1947 แต่รูปแบบนายกรัฐมนตรีในปัจจุบันนั้นเกิดขึ้นเมื่อมีการตรารัฐธรรมนูญฉบับใหม่ใน ค.ศ. 1947

คุณสมบัติ
 นายกรัฐมนตรีต้องเป็นสมาชิกสภาหนึ่งสภาใดในสภานิติบัญญัติแห่งชาติ ซึ่งหมายความว่า ต้องมีอายุอย่างน้อย 25 ปี และมีสัญชาติญี่ปุ่น
 นายกรัฐมนตรีต้องเป็นพลเรือน ซึ่งหมายความว่า เป็นสมาชิกกองกำลังป้องกันตนเองไม่ได้ แต่เป็นอดีตทหารได้ เช่น กรณีของยาซูฮิโระ นากาโซเนะ

การแต่งตั้ง

นายกรัฐมนตรีมาจากการกำหนดของสภาทั้งสองของสภานิติบัญญัติแห่งชาติ ในการนี้ สภาจะออกเสียงเลือกบุคคลตามระบบสองรอบ ถ้าปรากฏว่า แต่ละสภากำหนดบุคคลต่างกัน จะมีการแต่งตั้งคณะกรรมาธิการร่วมมาตกลงเรื่องตัวบุคคลกัน ถ้าตกลงกันไม่ได้ใน 10 วัน จะถือมติของสภาผู้แทนราษฎรเป็นมติของสภานิติบัญญัติแห่งชาติรัฐธรรมนูญญี่ปุ่น มาตรา 67 จากนั้น ผู้ได้รับการกำหนดจะได้รับมอบตราตั้ง และจะได้รับการถวายชื่อต่อจักรพรรดิเพื่อทรงแต่งตั้งอย่างเป็นทางการรัฐธรรมนูญญี่ปุ่น มาตรา 6

ในทางปฏิบัติ นายกรัฐมนตรีมักเป็นหัวหน้าพรรคการเมืองที่ได้เสียงข้างมากในสภาผู้แทนราษฎร หรือเป็นหัวหน้าของกลุ่มที่เป็นใหญ่ที่สุดในบรรดาพรรคร่วมรัฐบาล

เครื่องหมาย
# มานุษยวิทยาวัฒนธรรม
มานุษยวิทยาวัฒนธรรม นับเป็นหนึ่งในสี่สาขาของมานุษยวิทยาซึ่งพัฒนาขึ้นในสหรัฐอเมริกา พัฒนาขึ้นเพื่อส่งเสริม "วัฒนธรรม" ให้มีความหมายเชิงมโนทัศน์ทางวิทยาศาสตร์ การศึกษาความมากหลายในหมู่มนุษย์และการตรวจสอบหาเศรษฐกิจของโลกและกระบวนการทางการเมืองที่มีต่อวัฒนธรรมที่เป็นจริง

แนวคิดเชิงมานุษยวิทยาของ "วัฒนธรรม" ในบางส่วน สะท้อนให้เห็นถึงปฏิกิริยาที่มีต่อสัมพันธสารหรือวาทกรรมที่ขึ้นอยู่กับสิ่งตรงกันข้ามระหว่าง "วัฒนธรรม" และ "ธรรมชาติ" ตามที่มนุษย์ได้อยู่อาศัยใน "สภาวะธรรมชาติ" นักมานุษยวิทยาได้โต้เถียงว่าวัฒนธรรมคือ "ธรรมชาติของมนุษย์" และผู้คนทั้งหลายมีความสามารถที่จะจำแนกประสบการณ์ ถอดรหัสการจำแนกในเชิงสัญลักษณ์ และสอนความเป็นนามธรรมนั้นให้แก่ผู้อื่น โดยที่มนุษย์ได้วัฒนธรรมมาด้วยการเรียนรู้ (ในกระบวนการของการทำให้กลายเป็นวัฒนธรรมและการสัมพันธ์กันในสังคม) ผู้คนอยู่อาศัยในที่แตกต่างกัน แตกต่างด้วยสิ่งล้อมรอบ จึงอาจทำให้มีการพัฒนาวัฒนธรรมออกมาต่างกัน นักมานุษยวิทยายังได้ชี้ประเด็นว่าด้วยด้วยวัฒนธรรมนั่นเองที่ทำให้ผู้คนสามารถปรับตัวเองให้เข้ากับสิ่งแวดล้อมที่ไม่ได้สืบมาทางพันธุกรรม ดังนั้นผู้คนที่อาศัยในสิ่งแวดล้อมที่ต่างกันจึงมักมีวัฒนธรรมที่ต่างกันด้วย ทฤษฎีทางมานุษยวิทยาส่วนมากมีต้นตอมาจากความซาบซึ้งและความสนใจในความตึงเครียดระหว่างความเป็นท้องถิ่นและความเป็นระดับโลก

เส้นขนานของมานุษยวิทยาวัฒนธรรมเกิดขึ้นในสหรัฐฯ กล่าวคือ วิชามานุษยวิทยาสังคม ซึ่งใช้ "ความเป็นสังคม" เป็นแนวคิดกลางและที่เน้นจุดรวมไปที่การศึกษาสถานภาพทางสังคมและบทบาท กลุ่ม สถาบันและความสัมพันธ์ระหว่างกันแล้วพัฒนามาเป็นสาขาวิชาการในสหราชอาณาจักร ความหมายของขอบข่ายของ "มานุษยวิทยาสังคม-วัฒนธรรม" ทำให้เกิดความแตกต่างในประเพณีของทั้งมานุษยวิทยาวัฒนธรรมและมานุษยวิทยาสังคม

 ประวัติโดยสังเขป 

 ทฤษฎีและวิธีการร่วมสมัย 

 เนื้อหาวิชาที่เกี่ยวข้อง 
 มานุษยวิทยาศิลปะ (anthropology of art)
 มานุษยวิทยากฎหมาย (anthropology of law)
 มานุษยวิทยาสื่อ (anthropology of media)
 มานุษยวิทยาศาสนา (anthropology of religion)
 มานุษยวิทยาประยุกต์ (applied anthropology)
 การข้ามวัฒนธรรมศึกษา (cross-cultural studies)
 มานุษยวิทยาไซเบอร์ (cyber anthropology)
 มานุษยวิทยาการพัฒนา (development anthropology)
 ทฤษฎีการสืบทอดเชิงทวิ (dual inheritance theory)
 มานุษยวิทยาสิ่งแวดล้อม (environmental anthropology)
 มานุษยวิทยาเศรษฐศาสตร์ (economic anthropology)
 มานุษยวิทยานิเวศ (ecological anthropology)
 พฤกศาสตร์พื้นบ้าน (ethnobotany)
 ชาติพันธุ์วรรณา (ethnography)
 ดนตรีวิทยาพื้นบ้าน (ethnomusicology)
 สัตววิทยาพื้นบ้าน (ethnozoology)
 มานุษยวิทยาวิวัฒนาการ (evolutionary anthropology)
 มานุษยวิทยาสตรีเพศ (feminist anthropology)
 นิเวศวิทยาพฤติกรรมมนุษย์ (human behavioral ecology)
 มานุษยวิทยาการแพทย์ (medical anthropology)
 มานุษยวิทยาจิตวิทยา (psychological anthropology)
 มานุษยวิทยาการเมือง (political anthropology)
 มานุษยวิทยาสาธารณะ (public anthropology)
 มานุษยวิทยาสังคม (social anthropology)
 มานุษยวิทยาสัญลักษณ์ (symbolic anthropology)
 มานุษยวิทยานาคร (urban anthropology)
 มานุษยวิทยาวิทัศน์ (visual anthropology)
# เชนวอร์ด
เชนวอร์ด  คืออัลบั้มแรกของเชน วอร์ด ผู้ชนะการประกวดรายการ เอ็กซ์-แฟ็กเตอร์ ออกจำหน่ายในสหราชอาณาจักรเมื่อวันที่ 17 เมษายน พ.ศ. 2549 ซึ่งขึ้นสู่อันดับที่ 1 ทั้งในไอร์แลนด์และสหราชอาณาจักร และได้รับการรับรองสถานะ พลาตินัม สำหรับยอดขาย 672,000 แผ่นในสหราชอาณาจักร

นอกจากความนิยมในสหราชอาณาจักรแล้ว อัลบั้มนี้ยังขึ้นชาร์ทอันดับ 1 อีกได้แก่  สหราชอาณาจักร, ไอร์แลนด์, แอฟริกาใต้, จีน, ญี่ปุ่น, มาเลเซีย, ฮ่องกง, เกาหลีใต้ และไต้หวัน ยอดขายทั่วโลก 722,000 แผ่น

รายชื่อเพลง
 #  ชื่อเพลง   	 1.  " That's My Goal"  3:41 2.  "No Promises"  3:44 3.  "Stand by Me"  4:15 4.  "All My Life"  4:26 5.  "You're Not Alone"  3:53 6.  "I Cry"  4:21 7.  "What About Me"  3:22 8.  "Back at One"  3:37 9.  "Someone to Love"  4:10 10.  "Something Worth Living For"  4:07 11.  "A Better Man"  4:14 12.  "Next to Me"  3:06

 ฉบับที่สหราชอาณาจักร 
 #  Title   	 13.  "Over the Rainbow" live from The X Factor  2:20

ญี่ปุ่น (ฉบับผลิตครั้งแรกเท่านั้น)
 #  Title   	 13.  "Easy to Love You"  3:14 14.  "Hit the Ground Running"  3:41

 ฉบับพิเศษเอเชีย ซีดี และเอวีซีดี 
ซีดี
เพลงปกติ

เอวีซีดี
 #  ชื่อเพลง   	วิดีโอ 1.  Data Track   2.  "That's My Goal" [music video]   3.  "No Promises" [music video]   4.  "Stand by Me" [music video]   5.  "That's My Goal" [international music video]   6.  "Stand by Me" [the making of...]  เพลง 1.  "Over the Rainbow" [live from The X Factor]  2:20 2.  "Unchained Melody" [live from The X Factor]  2:08 3.  "A Million Love Songs" [live from The X Factor]  5:05 4.  "If You're Not the One" [live from The X Factor]  2:16 5.  "Right Here Waiting" [live from The X Factor]  1:32 6.  "Easy to Love You"  3:14 7.  "Hit the Ground Running"  3:41
# จาริก
จาริก เป็นศัพท์ในพระไตรปิฎก หมายความถึงการเดินทางไปเพื่อการเผยแพร่พระพุทธศาสนา ศัพท์นี้ถูกนำมาใช้บ่อยครั้งในประเทศไทยโดยมีความหมายเดียวกับในพระไตรปิฎก เช่น จาริกธุดงค์, โครงการธรรมจาริก เป็นต้น  ปัจจุบันการจาริกขยายความหมายไปถึงการเดินทางเพื่อไปสักการะสิ่งศักดิ์สิทธิ์หรือสังเวชนียสถานด้วย ซึ่งส่วนใหญ่จะใช้คำว่าการ จาริกแสวงบุญ 

 ลักษณะของการจาริกตามนัยพระไตรปิฎก 

การจาริก มีองค์ 4 เป็นบาทพระคาถา ว่า   ไม่ไปด้วยพาหนะ 1 ถ้าจำเป็นอาจสามารถขึ้นเรือโดยประสงค์ข้ามฟากได้ (โดยไม่ประสงค์ล่องตามลำน้ำ ) 1 ไม่ไปด้วยฤทธิ์ 1 ไปด้วยกำลังแห่งปลีแข้ง (คือเดินเอา) 1 ประสงค์ให้ถือเพื่อใช่ในการเผยแผ่มักถือร่วมกับธุดงค์เพื่อประกาศพรหมจรรย์ เพราะการจาริกไปย่อมพบเจอเข้าถึงผู้คนมากกว่า เช่นถ้านั่งรถไปก็จะไม่ค่อยพบผู้คน หรือญาติโยมไม่กล้าเข้ามาพูดคุย  อาจทอดทิ้งคนที่อาจอยากสนทนาด้วย และเพื่อให้ผู้พบมีจิตศรัทธาจากการประพฤติธรรมหรือการเผยแผ่ด้วยการไม่พูดสอน แต่ทำให้ดู ดังคำพุทธพจน์ที่ให้แก่พระภิกษุสงฆ์กลุ่มแรก (60 รูป) ในการส่งไปประกาศพระศาสนาว่า "จรถ ภิกขเว จาริกํ พหุชนหิตาย พหุชนสุขาย ธมมํ ภิกขเว เทเสถ" แปลว่า "ดูกรภิกษุทั้งหลาย เธอทั้งหลายจงเที่ยวจาริกไป จงแสดงซึ่งธรรม (ประกาศพรหมจรรย์) เพื่อประโยชน์ อนุเคราะห์ เพื่อความสุขแก่ชนหมู่มาก"